b"\n_START_ARTICLE_\nHalalang pang-Batasang Pambansa ng Pilipinas, 1978\n_START_PARAGRAPH_\nGinanap noong Abril 7, 1978 ang halalan para sa mga kagawad ng Interim Batasang Pambansa ng Pilipinas. Ito ang kauna-unahang halalalang idinaos sa ilalim ng 1973 Saligang-batas at mula noong 1971. Sa 21,463,094 rehistradong botante, 18,355,862 o 85.52 porsiyento ang lumahok at bumoto._NEWLINE_Ihinalal bawat rehiyon ang 165 na mambabatas ayon sa paghahati sa ilalim Seksiyon 12 ng Kodigo ng Halalan ng 1978 (Pampanguluhang Dekreto Blg. 1296).\n_START_SECTION_\nMga unang kaganapan\n_START_PARAGRAPH_\nItinadhana sa Saligang-batas ng 1973 na magkakaroon ng interim na lehislatura na bubuoin ng...\n_START_SECTION_\nOposisyon\n_START_PARAGRAPH_\nKumilos ang mga politikong tutol kay Marcos at nag-organisa upang lumahok sa halalan. Nagbuo ng alyansa ang oposisyon sa Kalakhang Maynila at tinawag itong Lakas ng Bayan sa pamumuno ni dating senador at mahigpit na katunggali ni Marcos na si Ninoy Aquino, na noo'y nasa piitan. Pinayagang tumakbo si Aquino, ngunit hindi siya pinayagang kumampanya. Binigyan lamang siya ng isang pagkakataong magsalita sa telebisyon sa palatuntunang Face the Nation noong Marso 10, 1978._NEWLINE_Noong Abril 6, 1978, bisperas ng halalan, nanawagan ang Lakas ng Bayan na magsagawa ang taumbayan ng isang noise barrage bilang tand\xc3\xa2 ng kanilang suporta. Nagsimula mula ika-7 ng gabi at tumagal ito hanggang hating-gabi, na labis-labis sa hinangad nilang sampung minuto man lang."